《送宁守罢任赴阙四首 其四》
宋代·葛胜仲

紫阳如佳人，晻霭送征舳。含愁入长眉，尽敛故时绿。

语儿已在眼，欢迎走僮仆。旧社问枌榆，新径开松菊。

还家聊作客，行色催辇毂。同升纱笼人，拔士有丰禄。

会当出水镜，一洗凡眼肉。跻荣赤墀涂，雁门诗可复。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。